Nordjyllands Politi sendte lørdag formiddag en helikopter i luften for at kunne holde øje med den store menneskemængde, der er samlet i Aalborgs midtby i forbindelse med årets karneval. For politiet er helikopteren et godt arbejdsredskab, fordi den kan hjælpe ordensmagten med at få et overblik over situationen. Men for flere borgere i Aalborg er den blot til gene. Formiddagen igennem har politiet således fået flere klager fra borgere, som føler sig generede af helikopteren. Nordjyllands Politi beklager støjgenerne, men vil dog holde helikopeteren i luften - så man håber på forståelse fra aalborgenserne.

Opsummering:
I forbindelse med karnevalet bruger politiet en helikopter til at holde øje med masserne. Og det irriterer flere aalborgensere.